Document ID: 32012R1017

PADOMES ĪSTENOŠANAS REGULA (ES) Nr. 1017/2012
(2012. gada 6. novembris),
ar ko īsteno 8.a panta 1. punktu Regulā (EK) Nr. 765/2006 par ierobežojošiem pasākumiem attiecībā uz Baltkrieviju
EIROPAS SAVIENĪBAS PADOME,
ņemot vērā Līgumu par Eiropas Savienības darbību,
ņemot vērā Padomes Regulu (EK) Nr. 765/2006 (2006. gada 18. maijs) par ierobežojošiem pasākumiem attiecībā uz Baltkrieviju (1) un jo īpaši tās 8.a panta 1. punktu,
tā kā:
(1)
Padome 2006. gada 18. maijā pieņēma Regulu (EK) Nr. 765/2006 par ierobežojošiem pasākumiem attiecībā uz Baltkrieviju.
(2)
Pamatojoties uz Padomes Lēmuma 2010/639/KĀDP (2010. gada 25. oktobris) par ierobežojošiem pasākumiem pret Baltkrieviju (2) pārskatīšanu, Padome nolēma, ka ierobežojošie pasākumi būtu jāpagarina līdz 2013. gada 31. oktobrim un ka būtu jāatjaunina informācija attiecībā uz sarakstos iekļautajām personām un vienībām.
(3)
Skaidrības labad ar Lēmumu 2010/639/KĀDP noteiktie pasākumi ir iekļauti Padomes Lēmumā 2012/642/KĀDP (2012. gada 15. oktobris) par ierobežojošiem pasākumiem pret Baltkrieviju (3), ar ko aizstāj Lēmumu 2010/639/KĀDP. Turklāt Lēmumā 2012/642/KĀDP to personu un vienību saraksti, kurām piemēro ierobežojošus pasākumus, ir apvienoti vienā pielikumā.
(4)
To fizisko vai juridisko personu, vienību un struktūru saraksti, kurām piemēro ierobežojošus pasākumus, kas iekļauti Regulas (EK) Nr. 765/2006 I, IA un IB pielikumā, ir apvienoti vienā I pielikumā. Būtu jāatjaunina informācija attiecībā uz sarakstos iekļautajām fiziskajām vai juridiskajām personām, vienībām un struktūrām.
(5)
Tādēļ attiecīgi būtu jāgroza Regulas (EK) Nr. 765/2006 I pielikums,
IR PIEŅĒMUSI ŠO REGULU.
1. pants
Regulas (EK) Nr. 765/2006 I, IA un IB pielikumā izklāstīto tekstu aizstāj ar tekstu šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 6. novembrī

Labels: 18
5